ai4bharat/Pralekha huggingface dataset:
अंतराळ विभाग
देशाने प्रक्षेपित केलेली अंतराळयाने
2016-2017 ते 2021-2022 या कालावधीत आजच्या तारखेपर्यंत देशातील अंतराळ केंद्रांद्वारे प्रक्षेपित केलेल्या अंतराळयानांची संख्या वर्षानुसार खालीलप्रमाणे आहे:
|
|
Sl. No.
|
|
Year -Wise
|
|
Number of spacecrafts
|
|
1.
|
|
2016 - 2017
|
|
135
|
|
2.
|
|
2017 - 2018
|
|
67
|
|
3.
|
|
2018 - 2019
|
|
40
|
|
4.
|
|
2019 - 2020
|
|
56
|
|
5.
|
|
2020 – 2021
|
|
30
|
|
6.
|
|
2021 – 2022 
|
|
1
देशांतर्गत वापरासाठी देशाने प्रक्षेपित केलेल्या अंतराळयानांची संख्या वर्षानुसार खालीलप्रमाणे आहे:
|
|
Sl. No.
|
|
Year -Wise
|
|
Number of spacecrafts
|
|
1.
|
|
2016 - 2017
|
|
13
|
|
2.
|
|
2017 - 2018
|
|
10
|
|
3.
|
|
2018 - 2019
|
|
8
|
|
4.
|
|
2019 - 2020
|
|
6
|
|
5.
|
|
2020 – 2021
|
|
7
|
|
6.
|
|
2021 – 2022 
|
|
1
2016-2017 ते 2021-2022 या कालावधीत 29 देशांमधील एकूण 285 ग्राहक उपग्रह व्यावसायिक आधारावर पीएसएलव्हीही प्रक्षेपकातून यशस्वीरित्या प्रक्षेपित करण्यात आले.
प्रक्षेपित केलेल्या परदेशी उपग्रहांची वर्षानुसार आकडेवारी :
|
|
2016 -2017
|
|
2017 -2018
|
|
2018 -2019
|
|
2019 -2020
|
|
2020 -2021
|
|
2021 -2022
|
|
122
|
|
57
|
|
32
|
|
50
|
|
23
|
|
-
2016-17 ते 2021-22 दरम्यान प्रक्षेपित केलेल्या परदेशी उपग्रहांची देशनिहाय आकडेवारी :
अल्जेरिया , ऑस्ट्रेलिया , ऑस्ट्रिया , बेल्जियम , ब्राझील , कॅनडा , चिली , कोलंबिया , झेक प्रजासत्ताक , फिनलंड  , फ्रान्स , जर्मनी , इंडोनेशिया , इस्रायल , इटली , जपान , कझाकिस्तान , लॅटव्हिया , लिथुआनिया , लक्झेंबर्ग  , मलेशिया , नेदरलँड्स , कोरिया प्रजासत्ताक , स्लोव्हाकिया , स्पेन , स्वित्झर्लंड , संयुक्त अरब अमिरात , युनायटेड किंगडम , अमेरिका .
केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पंतप्रधान कार्यालय, कार्मिक, सार्वजनिक तक्रारी, निवृत्तीवेतन , अणुऊर्जा आणि अंतराळ विभाग राज्यमंत्री डॉ जितेंद्र सिंह यांनी आज राज्यसभेत एका प्रश्नाच्या लेखी उत्तरात ही माहिती दिली.
JPS/SC/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
उपराष्ट्रपती कार्यालय
आरोग्याच्या पायाभूत सुविधांच्या बळकटीकरणात खासगी क्षेत्राचा सहभाग वाढवण्याचे उपराष्ट्रपतींचे आवाहन
वैद्यकीय व्यावसायिक आणि खासगी संस्थांनी लोकांसाठी नियमित आरोग्य जागृती शिबिरे आयोजित केली पाहिजेत: उपराष्ट्रपती
बैठी जीवनशैली टाळा, सकस आहाराच्या सवयी लावा: नायडू
नवीन महाजन इमेजिंग सुविधेचे उपराष्ट्रपतींनी केले उद्घाटन
उपराष्ट्रपती एम. व्यंकय्या नायडू यांनी आज भारतातील आरोग्यसेवा पायाभूत सुविधा मजबूत करण्यासाठी खासगी क्षेत्राचा सहभाग वाढवण्याच्या गरजेवर भर दिला. भारताच्या आरोग्यसेवेच्या गरजा पूर्ण करणे हे एक मोठे काम आहे हे लक्षात घेऊन, त्यांनी खासगी क्षेत्राला सरकारी प्रयत्नांना पूरक असे काम करण्याचे आवाहन केले आणि “वैद्यकीय व्यवसाय आणि संबंधित उपक्रमांना एक अभियान म्हणून” स्वीकारण्याचे आवाहन केले.”
नवी दिल्लीतील सफदरजंग विकास क्षेत्रात नवीन महाजन इमेजिंग सुविधेचे उद्घाटन करताना, नायडू म्हणाले की, जागतिक दर्जाच्या आरोग्य पायाभूत सुविधा आणि निदान पद्धती लोकांना उपलब्ध करून देणे ही काळाची गरज आहे. नायडू म्हणाले की, उच्च दर्जाच्या निदान पद्धती डॉक्टरांना अधिक अचूक निदान करण्यास आणि सुरक्षित हस्तक्षेप करण्यास सक्षम करतील.
भारतातील असंसर्गजन्य आजारांच्या वाढत्या चिंताजनक प्रमाणावर प्रकाश टाकत, नायडू यांनी खासगी क्षेत्रातील वैद्यकीय व्यावसायिकांना लोकांमध्ये, विशेषतः तरुणांमध्ये, बैठी जीवनशैली आणि निकृष्ट दर्जाच्या आहाराच्या सवयींमुळे निर्माण होणाऱ्या धोक्यांबाबत जागरूकता निर्माण करण्याचे आवाहन केले. नायडू यांनी लोकांना बैठी जीवनशैली सोडून निरोगी जीवनशैलीचा अवलंब करण्याचे आवाहन केले.
नायडू म्हणाले की, कोविड महामारी आणि झपाट्याने बदलणारे हवामान "आम्हाला आपल्या सवयी आणि जीवनशैलीबद्दल बरेच धडे शिकवते". निसर्गाच्या सान्निध्यात अधिक वेळ घालवण्याचे आणि अधिक शाश्वत जीवनशैली अंगीकारण्याचे आवाहन त्यांनी केले.
महाजन इमेजिंगच्या व्यवस्थापनाने प्रगत निदान सुविधा उपलब्ध करून दिल्याबद्दल उपराष्ट्रपतींनी त्यांचे कौतुक केले. महाजन इमेजिंगचे संस्थापक आणि व्यवस्थापकीय संचालक डॉ हर्ष महाजन, कार्यकारी संचालक रितू महाजन आणि इतर मान्यवर यावेळी उपस्थित होते.
रस्ते वाहतूक आणि महामार्ग मंत्रालय
एमओआरटीएचने यंदा एप्रिल ते ऑगस्ट कालावधीत ओलांडले राष्ट्रीय महामार्गाच्या बांधकामाचे लक्ष्य
सुमारे 2700 किलोमीटर उद्दिष्ट असताना, 3100 किलोमीटरपेक्षा अधिक राष्ट्रीय महामार्ग बांधला
मागील वर्षीच्या याच काळातील 1300 किलोमीटरच्या तुलनेत, यावर्षी 3300 किलोमीटर राष्ट्रीय महामार्गांची कामे पुरस्कृत
नवी दिल्ली, 3 सप्टेंबर 2020
रस्ते वाहतूक आणि महामार्ग मंत्रालयाने मागील शनिवार आणि रविवारपर्यंत देशात राष्ट्रीय महामार्ग बांधण्याचे लक्ष्य ओलांडले आहे. या वर्षी एप्रिल ते ऑगस्ट दरम्यान, 2771 किलोमीटर लांबीचे उद्दिष्ट असताना, या काळात 3181 किलोमीटर लांबीचा राष्ट्रीय महामार्ग बांधून झाला. यामध्ये 2104 किलोमीटर राज्याच्या सार्वजनिक बांधकाम विभागाकडून, 870 किलोमीटर एनएचएआयकडून आणि 198 किलोमीटर एनएचआयडीसीएलकडून यांचा समावेश आहे.
पुढे, 3300 किलोमीटर लांबीच्या राष्ट्रीय महामार्गाच्या कामांना यावर्षी ऑगस्टपर्यंत पुरस्कृत करण्यात आले आहे, जे गेल्या वर्षी याच कालावधीतील 1367 किलोमीटरच्या दुप्पट आहे. यामध्ये राष्ट्रीय महामार्गाचा 2167 किलोमीटर भाग सार्वजनिक बांधकाम विभागाकडून, 793 किलोमीटर एनएचएआय कडून, आणि 341 किलोमीटर एनएचआयडीसीएल कडून समाविष्ट आहे.
या काळात देशभरातील 2983 किलोमीटरच्या राष्ट्रीय महामार्गांच्या बांधकामांना मंजुरी देण्यात आली. यामध्ये सार्वजनिक बांधकाम विभागाद्वारे 1265 किलोमीटर, एनएचआयएकडून 1183 किलोमीटर, आणि एनएचआयडीसीएलकडून 535 किलोमीटर समाविष्ट आहे.
B.Gokhale/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
पंतप्रधान कार्यालय
संसद रत्न पुरस्कार 2023 ने गौरवण्यात येणाऱ्या खासदार सहकाऱ्यांचे पंतप्रधानांनी केले अभिनंदन
नवी दिल्ली, 22 फेब्रुवारी 2023
पंतप्रधान नरेंद्र मोदी यांनी संसद रत्न पुरस्कार 2023 ने गौरवण्यात येणाऱ्या खासदार सहकाऱ्यांचे अभिनंदन केले आहे.
केंद्रीय संसदीय कामकाज मंत्री प्रल्हाद जोशी यांचे ट्विट रिट्विट करत पंतप्रधान म्हणाले ;
“संसद रत्न पुरस्काराने सन्मानित होणाऱ्या खासदार सहकाऱ्यांचे अभिनंदन. समृद्ध अंतर्दृष्टीने ते संसदीय कामकाज असेच समृद्ध करत राहोत.”
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
गेल्या 24 तासांत 2.5 कोटी लसींच्या मात्रा देऊन भारताने एका दिवसात अधिकाधिक लसी देण्याचा विकर केला
गेल्या 24 तासात देशात 35,662 नव्या रुग्णांची नोंद
देशात उपचाराधीन रुग्णांची संख्या एकूण रुग्णांच्या 1.02%
देशात उपचाराधीन रुग्णांची संख्या 3,40,639
रुग्ण बरे होण्याचा दर 97.65%
गेल्या 24 तासात 33,798 जण कोरोनातून बरे झाले; देशात आतापर्यंत एकूण 3,26,32,222 कोरोनामुक्त
साप्ताहिक पॉझीटीव्हिटी दर ; गेले 85 दिवस हा दर 3% पेक्षा कमी
दैनंदिन पॉझीटीव्हिटी दर ; गेले 19 हा दरदिवस 3% पेक्षा कमी
आतापर्यंत एकूण 55.07 कोटी चाचण्या करण्यात आल्या आहेत
पंतप्रधान कार्यालय
पंतप्रधानांनी तेलंगणातील जनतेला राज्य स्थापनादिनानिमित्त दिल्या शुभेच्छा
पंतप्रधान नरेंद्र मोदी यांनी तेलंगणाच्या जनतेला राज्य स्थापनादिनाच्या निमित्त शुभेच्छा दिल्या आहेत.
आपल्या ट्विटर संदेशात पंतप्रधान म्हणाले,
" तेलंगण राज्याच्या स्थापनादिनाच्या निमित्ताने तेलंगणाच्या जनतेला माझ्या शुभेच्छा! तेलंगणा राज्याची संस्कृती अनुपमेय असून, अनेक क्षेत्रांत उत्कृष्ट कामगिरी करणाऱ्या श्रमिकांचे आशिर्वाद या राज्याला लाभले आहेत.
राज्यातील जनतेच्या आरोग्यासाठी आणि समृध्दीसाठी मी प्रार्थना करतो.
पंतप्रधान कार्यालय
पंतप्रधानांनी घटकराज्य दिनानिमित्त गोव्याच्या नागरिकांना दिल्या शुभेच्छा
पंतप्रधान नरेंद्र मोदी यांनी गोव्याच्या नागरिकांना घटकराज्य दिनानिमित्त शुभेच्छा दिल्या आहेत.
ट्वीट संदेशात पंतप्रधान म्हणाले, "गोव्याच्या नागरिकांना घटकराज्य दिनानिमित्त शुभेच्छा. राज्याने प्रगतीची नवनवीन शिखर गाठावे ही कामना. गोव्यातील नागरिकांच्या उत्तम आरोग्य आणि कल्याणासाठी मी प्रार्थना करतो."
खाण मंत्रालय
प्रल्हाद जोशी यांनी खनिज प्रगतीमध्ये आत्मनिर्भर भारतसाठी संशोधन आणि विकास  पोर्टल केले सुरू
केंद्रीय कोळसा, खाण आणि संसदीय कामकाज मंत्री प्रल्हाद जोशी यांनी 15 जून 2020 रोजी खाण मंत्रालयाच्या विज्ञान आणि तंत्रज्ञान कार्यक्रम योजनेसाठी सत्यभामा   पोर्टल सुरु केले. राष्ट्रीय माहिती केंद्र , खाण माहिती विभागाद्वारे पोर्टलची रचना, विकास आणि अंमलबजावणी करण्यात आली आहे. खाण मंत्रालयाचे सचिव सुशील कुमार आणि मंत्रालयातील इतर वरिष्ठ अधिकारी देखील यावेळी उपस्थित होते.
शुभारंभाच्या वेळी केंद्रीय कोळसा, खाण आणि संसदीय कामकाज मंत्री प्रल्हाद जोशी यांनी देशातील खाण व खनिज क्षेत्रात संशोधन व विकासासाठी डिजिटल तंत्रज्ञानाच्या भूमिकेवर भर दिला. जोशी यांनी खाण व खनिज क्षेत्रातील वैज्ञानिक आणि संशोधकांना आत्मनिर्भर भारतसाठी गुणात्मक व नाविन्यपूर्ण संशोधन व विकास कार्य करण्याचे आवाहन केले.
सध्याच्या व्यवस्थेच्या विरुद्ध जिथे वैज्ञानिक / संशोधकांनी संशोधनाचे प्रस्ताव स्वतः उपस्थित राहून सादर केले आहेत, तेथे सत्याभामा पोर्टल प्रकल्पांवर ऑनलाईन लक्ष ठेवण्यासोबतच निधी/अनुदान वापरण्यास परवानगी देते. संशोधक पोर्टलमध्ये इलेक्ट्रॉनिक स्वरूपात प्रकल्पांचे प्रगती अहवाल आणि अंतिम तांत्रिक अहवालदेखील सादर करू शकतात. पोर्टलवर माहिती पुस्तिका  देखील उपलब्ध आहे जिथे प्रकल्प प्रस्ताव सादर करण्याची प्रक्रिया अधोरेखित केली आहे.
देश आणि त्याच्या लोकांच्या हितासाठी लागू केलेल्या भू-विज्ञान, खनिज अन्वेषण, खाण आणि संबंधित क्षेत्र, खनिज प्रक्रिया, इष्टतम उपयोग आणि देशाच्या खनिज स्त्रोतांच्या संवर्धनासाठी संशोधनास प्रोत्साहन देण्याच्या दृष्टीने खाण मंत्रालयाच्या विज्ञान आणि तंत्रज्ञान कार्यक्रम योजनेंतर्गत संशोधन व विकास प्रकल्प राबविण्यासाठी भारत सरकारच्या विज्ञान आणि औद्योगिक संशोधन विभागासह मान्यता प्राप्त शैक्षणिक संस्था, विद्यापीठे, राष्ट्रीय संस्था आणि संशोधन व विकास संस्थांना भारत सरकारचे खाण मंत्रालय, निधी प्रदान करते. पोर्टलमुळे योजनेच्या अंमलबजावणीची कार्यक्षमता आणि प्रभावीपणा वृद्धिंगत होईल.
संशोधन प्रकल्पांना अर्थसहाय्यित करण्यात आलेल्या प्रमुख संस्थांमध्ये भारतीय विज्ञान संस्था, बंगळूरू; भारतीय तंत्रज्ञान संस्था , खडगपूर; आयआयटी- भारतीय खाण शाळा, धनबाद; आयआयटी, रुरकी; आयआयटी, बॉम्बे; आयआयटी दिल्ली; आयआयटी, भुवनेश्वर; आयआयटी, मद्रास चेन्नई; सीएसआयआर - खनिज व सामग्री तंत्रज्ञान संस्था, भुवनेश्वर; सीएसआयआर- राष्ट्रीय आंतर विद्याशाखीय विज्ञान आणि तंत्रज्ञान संस्था; आयसीएआर- केंद्रीय शुष्क विभाग संशोधन संस्था; सीएसआयआर- राष्ट्रीय भौगोलिक संशोधन संस्था; सीएसआयआर-एनएमएल; राष्ट्रीय तंत्रज्ञान संस्था, राउरकेला; जवाहरलाल नेहरू अल्युमिनियम संशोधन विकास आणि डिझाईन केंद्र, नागपूर, नॅशनल इंस्टिट्यूट ऑफ रॉक मेकॅनिक, बंगळूरू; नॉनफेरस मटेरियल्स तंत्रज्ञान विकास केंद्र, हैदराबाद इत्यादींचा समावेश आहे.
research.mines.gov.in वर सत्यभामा पोर्टल उपलब्ध आहे. योजनेबद्दल अधिक माहितीसाठी खाण मंत्रालयाच्या met4-mines[at]gov[dot]in वर संपर्क साधू शकता.
विज्ञान आणि तंत्रज्ञान मंत्रालय
कोविड–19 चे संदिग्ध रुग्ण तपासण्यासाठी 'एससीटीआयएमएसटी' ने विकसित केला संसर्ग रोधक निर्जंतुक तपासणी कक्ष
नवी दिल्ली, 8 एप्रिल 2020
एससीटीआयएमएसटी अर्थात श्री चित्र तिरुनल वैद्यकीय शास्त्र आणि तंत्रज्ञान संस्था या भारत सरकारच्या अखत्यारीतील स्वायत्त संस्थेतील शास्त्रज्ञांनी कोविड – 19 चे संदिग्ध रुग्ण तपासण्यासाठी संसर्ग रोधक निर्जंतुक तपासणी कक्ष विकसित केला आहे.
रुग्ण तपासणीच्या वेळी रुग्णाच्या प्रत्यक्ष स्पर्शातून डॉक्टरांना होऊ शकणारा संसर्ग रोखण्यासाठी या नाविन्यपूर्ण तपासणी कक्षाचे स्वरूप टेलिफोन कक्षासारखे बंदिस्त ठेवण्यात आले आहे. तसेच त्यामध्ये साधा दिवा, टेबलावरचा पंखा, एक फडताळ आणि अतिनील किरणांचा दिवा बसविण्यात आला आहे. तपासणी पूर्ण झाल्यावर रुग्ण कक्षाबाहेर पडल्यानंतर कक्षातील अतिनील किरणांचा दिवा तीन मिनिटांच्या कालावधीसाठी चालू ठेवला जातो. या काळात कक्षातील विषाणूंचा परिणामकारकरीत्या, समूळ नायनाट होतो. त्यानंतर नव्या रुग्णाला कक्षात प्रवेश दिला जाऊ शकतो, अशी माहिती शास्त्रज्ञांनी दिली आहे. या तपासणी कक्षाला जोडलेल्या हातमोज्यांच्या जोडीत हात घालून डॉक्टर कक्षातील रुग्णाची शारीरिक तपासणी करू शकतील. तसेच कक्षाच्या बाजूच्या भिंतीत असलेल्या चौकटीतून स्टेथोस्कोप आत घालण्याची सुविधा दिली आहे, त्याचा उपयोग करून डॉक्टर रुग्णाच्या शरीरावर स्टेथोस्कोप ठेवून त्याच्या हृदयाचे ठोके तसेच श्वसनाचा आवाज यांचे परीक्षण करू शकतील.
“कोरोनाच्या अत्यंत मोठ्या प्रमाणावर संसर्गजन्य असलेल्या विषाणूच्या वाहक व्यक्तींशी संपर्कात येणाऱ्या डॉक्टर आणि पहिल्या फळीतील वैद्यकीय कर्मचाऱ्यांना चांगल्या दर्जाची सुविधा पुरविण्याला सध्याच्या वैद्यकीय क्षेत्रात प्राधान्यक्रम देणे आवश्यक आहे. अशा परिस्थितीत विचारमंथनातून तयार झालेल्या आणि वैद्यकीय तपासणीची संपूर्ण सेवा देणाऱ्या या संरक्षक कक्षाची संरचना हे कोरोनाचा संसर्ग रोखण्याच्या दिशेने टाकलेले उत्तम पाऊल आहे,” अशा शब्दात विज्ञान आणि तंत्रज्ञान विभागाचे सचिव आशुतोष शर्मा यांनी हा कक्ष विकसित करणाऱ्या शास्त्रज्ञांचे कौतुक केले आहे.
U/Ujgare/S.Chitnis/P.Kor
(
संरक्षण मंत्रालय
डीआरडीओने स्वदेशी बनावटीच्या पृष्ठभागावरून पृष्ठभागावर मारा करणाऱ्या ‘प्रलय’या पारंपरिक क्षेपणास्त्राची दुसरी उड्डाण चाचणी यशस्वीपणे घेतली
नवी दिल्ली, 23 डिसेंबर 2021
संरक्षण संशोधन आणि विकास संघटना  ने 23 डिसेंबर 2021 रोजी ओडिशाच्या किनारपट्टीवरील डॉ. एपीजे अब्दुल कलाम बेटावरून स्वदेशी बनावटीच्या पृष्ठभागावरुन पृष्ठभागावर मारा करणाऱ्या पारंपरिक 'प्रलय' क्षेपणास्त्राची दुसरी उड्डाण चाचणी यशस्वीरीत्या घेतली.
प्रथमच, सलग दोन दिवस बॅलेस्टिक क्षेपणास्त्राच्या सलग दोन उड्डाण चाचण्या यशस्वीपणे घेण्यात आल्या आहेत. उड्डाण चाचणीने मोहिमेची सर्व उद्दिष्टे पूर्ण केली. हे प्रक्षेपण क्षेपणास्त्राच्या दोन्ही प्रकारातील  प्रणाली सिद्ध करते.
आजच्या प्रक्षेपणात, ‘प्रलय’क्षेपणास्त्राची अचूकता आणि लक्ष्यभेदी क्षमता सिद्ध करण्यासाठी अधिक वजनासह वेगळ्या श्रेणीसाठी चाचणी घेण्यात आली. या प्रक्षेपणाचे, पूर्व किनारपट्टीवर तैनात इम्पॅक्ट पॉईंटजवळील डाउन रेंज जहाजे, टेलीमेट्री, रडार आणि इलेक्ट्रो-ऑप्टिक ट्रॅकिंग सिस्टीमसह सर्व रेंज सेन्सर्स उपकरणांद्वारे निरीक्षण केले गेले.
संरक्षणमंत्री श्री राजनाथ सिंह यांनी या सलग यशस्वी उड्डाण चाचणीसाठी डीआरडीओ आणि संबंधित पथकांचे अभिनंदन केले आहे.
संरक्षण संशोधन आणि विकास विभागाचे सचिव आणि डीआरडीओचे अध्यक्ष डॉ जी सतीश रेड्डी यांनी संबंधित पथकाचे कौतुक केले आणि, या यशस्वी उड्डाण चाचणीमुळे देशाने संरक्षण संशोधन आणि विकास क्षेत्रात मजबूत संरचना आणि विकास क्षमता सिद्ध केली आहे असे सांगितले.
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 235
अर्थ मंत्रालय
महसूल गुप्तचर संचालनालयाने व्यापार प्रतिबंधित ‘ॲम्फेटामाइन’ प्रकारचा 24 कोटी रुपयांहून अधिक मूल्याचा 03.07 किलो पदार्थ नागपूर विमानतळावरून केला जप्त
नागपूर, 22 ऑगस्ट 2023
नागपूरच्या महसूल गुप्तचर संचालनालय  अधिकाऱ्यांनी नागपूरमधल्या डॉ. बाबासाहेब आंबेडकर आंतरराष्ट्रीय विमानतळावर 20.08.2023 रोजी , केनियातल्या नैरोबी येथून शारजा, युएईमार्गे आलेल्या भारतीय नागरिकाला ताब्यात घेतले आणि त्याच्याकडून 3.07 किलो "ॲम्फेटामाइन प्रकारचा पदार्थ" जप्त केला.
शारजाहून एअर अरेबिया फ्लाइट क्रमांक G9-415 द्वारे नागपूर आंतरराष्ट्रीय विमानतळावर आलेल्या प्रवाशाने त्याच्या वैयक्तिक सामानात ठेवलेल्या आयताकृती पुठ्ठयाच्या खोक्यात वेष्टित पोकळ धातूच्या रोलरमध्ये हा प्रतिबंधित पदार्थ लपवला होता. ॲम्फेटामाइन हा अंमली औषधीद्रव्ये व मनोव्यापारावर परिणाम करणारे पदार्थ कायदा, 1985 च्या अनुसूची I अंतर्गत समाविष्ट असलेला एक सायकोट्रॉपिक पदार्थ असून त्याचा व्यापार प्रतिबंधित आहे. या व्यक्तीला अटक करून प्रथमवर्ग न्यायदंडाधिकारी, नागपूर यांच्यासमोर हजर करण्यात आले. न्यायालयाने त्याला डीआरआय कोठडी सुनावली. अटक करण्यात आलेल्या व्यक्तीकडून ज्या नायजेरियन नागरिकाला प्रतिबंधित पदार्थ पुरवला जाणार होता, त्याला अधिकाऱ्यांनी त्वरीत पाठपुरावा करून 21.08.2023 रोजी पश्चिम दिल्लीच्या सुभाष नगर परिसरातून अटक केली.
नागपूरसारख्या छोट्या विमानतळावरून अत्यंत उत्तेजक ॲम्फेटामाइन प्रकारचा पदार्थ एवढ्या मोठ्या प्रमाणात जप्त करणे हे बेकायदेशीर कृत्यांमध्ये गुंतलेल्या टोळ्यांकडून नवीन ठिकाणे आणि पद्धती अवलंबल्या जात असल्याचे सूचित करते. अशा टोळ्या उध्वस्त करण्यासाठी संचालनालय सातत्याने देखरेख ठेवत आहे.
N.Chitale/S.Kakade/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
पंतप्रधान कार्यालय
श्री बुद्धदेव दासगुप्ता यांच्या निधनाबद्दल पंतप्रधानांनी व्यक्त केल्या शोकभावना
चित्रपट कर्मी, विचारवंत आणि कवी श्री बुद्धदेव दासगुप्ता यांच्या निधनाबद्दल पंतप्रधान श्री नरेन्द्र मोदी यांनी तीव्र दु:ख व्यक्त केले आहे.
“ श्री बुद्धदेव दासगुप्ता यांच्या निधनामुळे तीव्र दु:ख झाले आहे. विविध क्षेत्रातील कामाने त्यांची सामाजाशी नाळ जोडली गेली. ते महान विचारवंत आणि कवीही होते. त्यांच्या कुटुंबियांप्रती आणि चाहत्यांप्रती मी सहवेदना व्यक्त करतो. ,ओम शांतीi.” असे पंतप्रधानांनी आपल्या ट्विटर संदेशात म्हटले आहे.
अर्थ मंत्रालय
भारत हाती घेणार जगातील सर्वात मोठा अक्षय ऊर्जा विस्तार कार्यक्रम
अक्षय ऊर्जा स्थापित क्षमतेत भारताचे पवन ऊर्जा निर्मितीत चौथे, सौर ऊर्जानिर्मितीत पाचवे आणि एकूण नवीकरणीय ऊर्जा निर्मितीत पाचवे स्थान
अक्षय ऊर्जानिर्मिती क्षमतेत 2014 -15 ते 2018-19 या काळात 6 टक्क्यांहून 10 ते 15 टक्के वाढ
नवी दिल्ली,4जुलै 2019
केंद्रीय अर्थमंत्री निर्मला सीतारमन यांनी आज संसदेत 2018-19 वर्षासाठीचा आर्थिक सर्वेक्षण अहवाल सादर केला. या आर्थिक सर्वेक्षणानूसार अक्षय ऊर्जा स्रोत म्हणजे व्युहात्मक राष्ट्रीय स्रोत असल्याचे म्हटले आहे आणि पुढे असेही म्हटले आहे की “या स्रोतांचे रक्षण करणे, जतन करणे हा भारताच्या सामाजिक एकता आणि सुदृढ अर्थव्यवस्था आणि हवामानबदल याविषयीच्या धोरणाचा भाग आहे”. ऊर्जा उपलब्धतेबरोबरच ती पर्यावरणपूरक असायला हवी, असेही या अहवालात म्हटले आहे.
भारत जगातील सर्वात मोठा अक्षय ऊर्जा विस्तार कार्यक्रम हाती घेणार असल्याचे सांगत सर्वेक्षणात नोंद केली आहे की, भारतीय ऊर्जानिर्मितीतील अक्षय ऊर्जेचा वाटा सातत्याने वाढत आहे. आर्थिक सर्वेक्षण अहवालानूसार, एकूण ऊर्जा निर्मितीत  अक्षय ऊर्जेचा वाटा 2018-19 मध्ये सुमारे 10 टक्के आहे जो 2014-15 मध्ये 6 टक्के होता. “आता, जागतिक पातळीवर भारत पवन ऊर्जा निर्मितीत चौथ्या, सौर ऊर्जा निर्मितीत पाचव्या आणि एकूण अक्षय ऊर्जा निर्मिती स्थापित क्षमतेत पाचव्या स्थानी आहे. अक्षय ऊर्जेची संचयी क्षमता  दुप्पटीपेक्षाही जास्त झाली आहे. 31 मार्च 2014 अखेर 35 गिगावॅट असलेली क्षमता 31 मार्च 2019 पर्यंत 78 गिगावॅट एवढी झाली आहे. 2022 पर्यंत अक्षय ऊर्जा स्थापित क्षमता 175 गिगावॅट करण्याचे उद्दीष्ट आहे”, असे सर्वेक्षणात म्हटले आहे.
सर्वेक्षणात अंदाज व्यक्त करण्यात आला आहे की, अक्षय ऊर्जा निर्मितीत 2022 पर्यंत  अतिरिक्त गुंतवणूक सध्याच्या बाजारभावानूसार 80 अब्ज अमेरिकन डॉलर्स एवढी आणि 2023-30 या काळासाठी 250 अब्ज अमेरिकन डॉलर्स एवढी आवश्यक असणार आहे. त्यामुळे वार्षिक आधारावर, 30 अब्ज अमेरिकन डॉलर्स एवढी गुंतवणूक येत्या दशकात अपेक्षित आहे.
अक्षय ऊर्जा क्षमतेचा बहुविध विस्तार होताना, जीवाश्म इंधनावर आधारीत ऊर्जानिर्मिती हा ऊर्जेचा प्रमुख स्रोत राहणार आहे, असे सर्वेक्षणात म्हटले आहे.
G.Chippalkatti/S.Thakur/P.Kor
(Visitor Counter : 163
विद्यार्थ्यांनी यशस्वी होण्यासाठी कोणत्याही शॉर्टकट्सचा वापर करु नये, असा सल्ला उपराष्ट्रपतींनी विद्यार्थ्यांना दिला. विद्यार्थ्यांनी धैर्य, प्रामाणिकपणा, सहानुभूती, संयम आणि आत्मविश्वास या गुणांच्या आधारावर आपली स्वप्ने पूर्ण करावी, असे उपराष्ट्रपती म्हणाले. योग्य मार्गाने वाटचाल केल्यास काहीही अशक्य नाही, असे ते म्हणाले.
अभियांत्रिकी शाखेच्या विद्यार्थ्यांनी जनसामान्यांच्या आवश्यकता लक्षात घेऊन अगदी माफक दरात उपलब्ध होईल असे संशोधन करावे. विशेषतः आरोग्य आणि शिक्षणक्षेत्रात संशोधनासाठी मोठा वाव असल्याचं उपराष्ट्रपती म्हणाले. तुम्ही कोणत्याही शिखराव पोहचलात तरी समाज आणि राष्ट्राप्रती आपलं कर्तव्य कधीच विसरता कामा नये, असे ते म्हणाले.
भारतात 2030 पर्यंत उच्च मध्यमवर्गीयांची संख्या मोठ्या प्रमाणात असेल, त्यामुळे विविध क्षेत्रात काम करण्याच्या संधी कुशल युवकांना मिळतील. याप्रसंगी बोलतना उपराष्ट्रपतींनी शिक्षकांना सांगितले की, विद्यार्थी स्वयं-रोजगार प्राप्त करतील, याकडे त्यांनी पाहावे. सरकारचा ‘स्कील इंडिया’ कार्यक्रम त्याच दिशेने असल्याचं ते म्हणाले.
स्वातंत्र्यप्राप्तीच्या 71 वर्षांनंतरही आपणास दारिद्र, निरक्षरता, आरोग्य, शेतीचे प्रश्न आणि महिला आणि दुर्बल घटकांवरील अत्याचार, बालकामगार, दहशतवाद, जातीवाद, भ्रष्टाचार या समस्येने ग्रस्त आहोत. नव भारत निर्माण करण्यसाठी या सर्व दुष्प्रवृत्तींना हद्दपार केले पाहिजे. शिक्षणाचे महत्व विशद करताना उपराष्ट्रपती म्हणाले की, शिक्षण केवळ रोजगारासाठी नाही तर शिक्षणामुळे सबलीकरण प्राप्त होऊन विद्यार्थ्यांना जागतिक नागरिक बनण्याच्या दृष्टीने त्यांच्या ज्ञानकक्षा रुंदावतात, असे ते म्हणाले.
उपराष्ट्रपती पुढे म्हणाले की, उच्च शिक्षण हे कालानुरुप असले पाहिजे. लाखो विद्यार्थ्यांना कोणत्याही कौशल्याशिवाय पदवी देणे थांबले पाहिजे. विद्यापीठांनी उद्योगांशी सुसंगत अभ्यासक्रम आणि शिक्षणपद्धती अनुसरण्याची गरज असल्याचे ते म्हणाले.
गोवा राष्ट्रीय तंत्रज्ञान संस्थेने याप्रसंगी मुख्यमंत्री मनोहर पर्रीकर यांना मानद डॉक्टरेट पदवी प्रदान केली. मुख्यमंत्र्यांच्या वतीने प्रो. गोपाल मुगेराया यांनी पदवी स्वीकारली. पदवीदान सोहळ्यात पाच विद्यार्थ्यांना डॉक्टरेट, 42 विद्यार्थ्यांना पदव्युत्तर पदवी, 86 विद्यार्थ्यांना पदवी प्रदान करण्यात आली.
कृषी मंत्रालय
गेल्या वर्षीच्या तुलनेत खरीप पिकांचे पेरणी क्षेत्र 13.92% ने वाढले
ज्यूट आणि मेस्ता वगळता सर्व पिकांच्या पेरणी क्षेत्रात लक्षणीय वाढ
(भारत सरकारचा कृषी, सहकार आणि शेतकरी कल्याण विभाग कोविड – 19 साथीच्या काळात शेतकऱ्यांना आणि शेतीविषयक कामांना सोयीसाठी अनेक उपाययोजना करीत आहे.
1. खरीप पिकांच्या लागवडी खालील क्षेत्रात लक्षणीय वाढ झाल्याचे दिसून आली आहे, त्याची सद्यस्थिती पुढीलप्रमाणे आहे :
खरीप पिके अंतर्गत पेरणी क्षेत्र पुढीलप्रमाणे :
31.07.2020 पर्यंत गेल्या वर्षीच्या याच अवधीतील 774.38 लाख हेक्टर क्षेत्रफळाच्या तुलनेत यंदा 882.18 लाख हेक्टर क्षेत्रावर खरीप पिकांची पेरणी करण्यात आली. गेल्या वर्षीच्या तुलनेत यावर्षी देशात पेरणी क्षेत्रात 13.92 टक्के वाढ झाली आहे. पिकांनुसार पेरणी क्षेत्र पुढीलप्रमाणे :
तांदूळ : गेल्या वर्षीच्या 223.96 लाख हेक्टर क्षेत्राच्या तुलनेत यावर्षी 266.60 लाख हेक्टर क्षेत्रात भात पेरणी झाली आहे.
डाळी : गेल्या वर्षीच्या 93.84 लाख हेक्टर क्षेत्राच्या तुलनेत यावर्षी 111.91 लाख हेक्टर क्षेत्रात डाळींची लागवड झाली आहे.
भरड धान्य : गेल्या वर्षीच्या 139.26 लाख हेक्टर क्षेत्राच्या तुलनेत यावर्षी 148.34 लाख हेक्टर क्षेत्रात भरड धान्याची पेरणी झाली आहे.
तेलबिया : गेल्या वर्षीच्या 150.12 लाख हेक्टर क्षेत्राच्या तुलनेत यावर्षी 175.34 लाख हेक्टर क्षेत्रात तेलबियांची लागवड झाली आहे.
ऊस : गेल्या वर्षीच्या 51.20 लाख हेक्टर क्षेत्राच्या तुलनेत यावर्षी 51.78 लाख हेक्टर क्षेत्रात ऊसाची लागवड झाली आहे.
ज्यूट आणि मेस्ता : गेल्या वर्षीच्या 7.05 लाख हेक्टर क्षेत्राच्या तुलनेत यावर्षी 6.95 लाख हेक्टर क्षेत्रात ज्यूट आणि मेस्ताची लागवड झाली आहे.
कापूस : गेल्या वर्षीच्या 108.95 लाख हेक्टर क्षेत्राच्या तुलनेत यावर्षी 121.25 लाख हेक्टर क्षेत्रात कापसाची लागवड झाली आहे. म्हणून, सर्वंकषदृष्ट्या आजच्या तारखेपर्यंत खरीप पिकांच्या पेरणीतील प्रगतीवर कोविड -19 चा कसलाही परिणाम झालेला नाही.
2. देशात 30.07.2020 पर्यंत 443.3 मिमी सामान्य पर्जन्यमानाच्या तुलनेत 447.1 मिमी पाऊस झाला. म्हणजेच 01.06.2020 ते 30.07.2020 दरम्यान 1 टक्का अधिक पाऊस झाला. केंद्रीय जल आयोगाच्या  अहवालानुसार देशात विविध 123 जलाशयांमध्ये उपलब्ध पाणीसाठा गेल्या वर्षीच्या याच कालावधीच्या तुलनेत 141% इतका आहे.
अधिक माहितीसाठी या लिंकवर क्लिक करा
.............
G.Chippalkatti/S.Shaikh/P.Kor
माहिती आणि प्रसारण मंत्रालय
केंद्रीय मंत्री प्रकाश जावडेकर यांनी पुणेकरांसमवेत ‘मन की बात’ कार्यक्रमाचा घेतला श्रवणानंद
पुणे, 30 जून 2019
आकाशवाणीवरुन प्रसारित होणाऱ्या पंतप्रधान नरेंद्र मोदी यांच्या ‘मन की बात’ या कार्यक्रमाचा श्रवणानंद, केंद्रीय माहिती आणि प्रसारण, पर्यावरण, वन आणि हवामानबदल मंत्री प्रकाश जावडेकर यांनी आज पुणेकरांसमवेत घेतला.
पंतप्रधान नरेंद्र मोदी यांनी पंतप्रधान पदाचा दुसऱ्यांदा कार्यभार स्वीकारल्यानंतर ‘मन की बात’ या कार्यक्रमाद्वारे त्यांनी प्रथमच संवाद साधला. डीडी न्यूजवरुनही झालेले या कार्यक्रमाचे प्रसारण मोठ्या पडद्यावर दाखविण्यात आले.
पंतप्रधानांनी ‘मन की बात’ या कार्यक्रमात सांगितल्याप्रमाणे जलसंवर्धनाच्या गरजेवर जावडेकर यांनी भर दिला. ‘मन की बात’ हा कार्यक्रम ऐकल्यानंतर ते श्रोत्यांशी बोलत होते.
“पाण्याच्या कमतरतेमुळे देशाच्या अनेक भागामध्ये दरवर्षी दुष्काळ पडतो. वर्षभर जेवढा पाऊस आपल्याकडे पडतो, त्यापैकी केवळ आठ टक्के पावसाचे पाणी आपण वाचवतो, हे जाणून घेतल्यावर तुम्हाला आश्चर्य वाटेल. फक्त आणि फक्त आठ टक्के पाण्याची बचत आपण करतो, म्हणूनच आता या समस्येवर तोडगा काढण्याची गरज आहे. आपण सर्वांनी इतर अनेक समस्यांवर ज्याप्रमाणे जनभागीदारीतून, जनशक्तीतून उत्तर शोधून काढले, त्याचप्रमाणे पाणी समस्येवर एकशे तीस कोटी देशवासिय सर्व सामर्थ्यानिशी, सर्वांच्या सहकार्याने आणि दृढ संकल्पाने उत्तर शोधून काढतील”, असे पंतप्रधान म्हणाले.
M.Chopade/N.Chitale/D. Rane
(Visitor Counter : 62